
Mga Daglat 



SAS: SaJlallahu Alayhi wa Sallam (Ang biyaya at 

pagbati ni Allah ay sumakanya). Ito ay binibigkas sa 
tuwing binabanggit ang pangalan o mga titulo ni Propeta 
Muhammad bilang paggalang sa kanya. 

AS: Alayhis Salam (Sumakanya ang kapayapaan). Ito 

ay binibigkas sa tuwing binabanggit ang pangalan o titulo ng 
mga propetang nauna kay Propeta Muhammad (SAS) bilang 
paggalang sa kanila. 

RA: Radiyallahu Anhu (Kalugdan siya ni Allah). Ito 

ay binibigkas sa tuwing binabanggit ang pangalan o titulo ng 
lalaking kasamahan ni Propeta Muhammad (SAS) bilang 
paggalang sa kaniya. Radiyallahu Anha naman ang 
binibigkas kung ang tinutukoy ay ang asawa ni Propeta 
Muhammad (SAS) o ang babaeng kasamahan niya. 



Ang Kamatayan at ang mga 
Bagay Kaugnay Rito 



Ang papuri ay kay Allah. Pagpapala at pagbati sa 
pinakadakila sa lahat ng mga Propeta at mga Sugo at sa 
kanyang mga kasambahay at mga kasamahan. 

Kabilang sa anim na haligi ng pananampalataya ay 
ang paniniwala sa huling araw. Kaya ang isang tao ay 
hindi magiging tunay na mananampalataya hanggang 
hindi siya sumasampalataya sa nasasaad sa aklat ni 
Allah at sa mga Hadith (sinabi ng Sugo (SAS)) hinggil 
sa araw na ito. Ang kabatiran sa araw naitoatang 
madalas na paggunita nito ay mahalaga sapagkat ito ay 
may malaking impluwensiya sa pagiging mabuti ng 
kaluluwa ng tao, sa pagkakaroon nito ng takotkay 
Allah, at sa pamumuhay nito ng matuwid alinsunod sa 
Islam. Ang nagpapatigas sa puso at nagbubunsod dito 
na maging mapusok sa paggawa ng mga pagsuway kay 
Allah ay ang di-pagbibigay-pansin sa paggunita sa araw 
na ito, sa mga kakila-kilabot na bagay sa araw na ito, at 
sa mga matinding kapighatian sa araw na ito na ang sabi 
ni Allah hinggil dito ay: "Gagawing ubanin ng araw 
na ito ang mga batcu " (73 : 17) Ang sabi pa Niya: "0 
sangkatauhan, matakot kayo sa inyong Panginoon! 

Ang lindol sa oras ng pagdating ng paghuhukom ay 
kakilakilabot na bagay. Sa araw na inyong 
makikitang makakalimutan ng bawat nagpapasuso 
ang kanyang pinasuso at mailalaglag ng bawat may 
dinadala sa sinapupunan ang kanyang dinadala at 
iyong makikita ang mga too na animo'y mga losing 
samantalang hindi naman sila losing ngunit dahil sa 
tindi ng parusa ni Allah. 99 (22: 1 -2) 

Kabilang sa mga paksang tatalakayin ay ang 
hinggil sa kamatayan, sa mga bagay na nangyayari bago 
ang kamatayan, sa mga tanda ng pagdating ng oras ng 
paghuhukom, at sa matatamong pagdurusa at 
kaginhawahan ng tao sa Barzakh (ang buhay sa 
libingan) pagkatapos mamatay. Tatalakayin din dito ang 
tungkol sa katapusan ng mundo, pagkabuhay na muli, 
pagtitipon sa mga tao sa araw ng paghuhukom upang 
panagutin, at mga kahila-hilakbot na mga bagay na 
mangyayari sa mga tao sa araw na iyon. Pagkatapos 
niyon ay tatalakayin ang paghahati sa mga taong 
papupuntahin sa paraiso o sa impiyerno. At sa 
katapusan ay tatalakayin ang kaginhawahan sa 
paraisong ipagkakaloob sa mga maliligtas at ang 
pagdurusa sa impiyernong ipagkakaloob sa mga di- 
maliligtas. 

Ang Kamatayan 



1. Ang kamatayan ang katapusan ng lahat ng may 
buhay. Ang sabi ni Allah: "Ang lahat ng nilalang ay 
makatitikim ng kamatayan." (3:185) Ang sabi pa 
Niya: "Ang lahat ng nasa lupa ay malilipoL " (55 26) 
Ang sabi pa ni Allah sa kanyang Sugo (SAS): "Tunay 
na ikaw ay mamatay at sila ay mamatay rin. " (39:30) 
Kaya walang mortal na mabubuhay magpakailan man sa 
mundong ito. Ang sabi ni Allah: "Walang tao na 
nauna sa iyo na pinagkalooban namin ng buhay na 
walang hanggan." (21:34) Ang kamatayan ay tiyak, 
hindi mapasusubalian. Ngunit sa kabila nito, ang 
karamihan sa mga tao ay pabaya sa katotohanang ito. 
Kaya kailangang laging alalahanin ng isang Muslim ang 
kamatayan at paghandaan ito. Kailangan dingihanda 
niya ang kanyang sarili para sa kabilang buhay dito pa 
lamang sa lupa bago maging huli ang lahat. Nasabi ng 
Sugo (SAS) na: "Pakinabangan ninyo ang limang 
ito bago dumating ang limang iyon: ang iyong 
buhay bago dumating ang iyong kamatayan, ang 
iyong, kalusugan bago dumating ang iyong 
karamdaman, ang panahon na wala kang ginagawa 
bago dumating ang iyong pagkakaabalahan, ang 

iyong kabataan bago dumating ang iyong 
katandaan, at ang iyong yaman bago dumating ang 
iyong karukhaan." Dapat mong malaman na ang 
patay ay walang madadalang anumang makamundong 
pag-aari. Ang matitira lamang sa kanya ay ang 
mabubuti o masama niyang gawa. Kaya maging 
masigasig kang magbaon ng mabuting gawa na 
ikagagalak mo at sa pamamagitan nito'y maliligtas ka sa 
kapaaisahan kung ipahihintulot ni Allah. 

2. Dapat mong malaman na ang takdang oras ng 
tao ay di-malinaw at walang ibang nakaaalam kundi si 
Allah lamang. Kaya walang sino man ang nakaaalam 
kung kailan at saan siya mamamatay sapagkat ito ay 
bagay na lihim at tanging si Allah lamang ang 
nakaaalam. 

3. Kapag dumating ang kamatayan, hindimoito 
maitataboy o maipapagpaliban o matatakasan. Ang sabi 
ni Allah: "At ang bawat bansa ay may taning; kaya 
kapag dumating ang kanilang taning, Hindi nila ito 
maipapagpaliban ng isang saglit at Hindi fin 
mapapaaga. " (7:34) 

4. Kapag dumating na ang kamatayan sa 
mananampalataya, pupuntahan siya ng anghel ng 
kamatayan na nasa magandang anyo at may mabangong 

amoy, kasama ng mga anghel ng awa na magpaparating 
sa kanya ng magandang balita ng pagpasok sa paraiso. 
Ang sabi ni Allah: "Ang mga nagsasabi na ang anting 
Panginoon ay si Allah at nagpapakatuwid ay 
binababaan ng mga anghel [sa oras ng kanilang 
kamatayan upang magsabi sa kanilaj, 'Huwag 
kayong maiakot at huwag kayong malungkot! 
Tanggapin ninyo ang magandang balita ng 
[pagpasok sa] paraiso na ipinangako sa inyo noon. "' 
(41:30) Kapag namatay naman ang di- 
mananampalataya, pupuntahan siya ng anghel ng 
kamatayan na may nakatatakot na anyo, maitimang 
mukha at mabaho ang damit, kasama ng mga anghel ng 
parusa na magbabalita sa kanya ng pagdurusang 
tatamuhin niya. Ang sabi ni Allah: "At kung makikita 
mo lamang kapag ang mga makasalanan (na di- 
mananampalataya) ay naghihingalo samantalang 
inaabot ng mga anghel ang kanilang mga kamay (at 
sinasabing), *Ilabas ninyo ang inyong mga kaluluwa; 
ngayon ay parurusahan kayo ng parusang kahihiyan 
dahil sa sinasabi ninyong hindi totoo hinggil kay 
Allah at sa pagtanggi ninyong may halong 
pagmamalaki sa Kanyang mga Ayah. "' (6:93) Ang 
kahulugan ng ayah ay kapahayagan, patunay, patotoo, 

at tanda tungkol sa Lumalang sa atin. Pagdatingng 
kamatayan ay mabubunyag ang katotohanan at 
magiging malinaw na ang lahat sa bawat tao. Aug sabi 
ni Allah: "Nang du mating ang kamatayan sa isa sa 
kanila ay sasabihin nito, 'Panginoon ko, pabalikin 
mo po ako nang sa gayon ay makagawa ako ng 
kabutihan sa naiwan ko! ' Hindi! Ito ay salitang sabi 
lamang niya. At ang naghihintay sa kanila ay 
Barzakh (ang buhay sa libingan) hanggang sa araw 
na sila ay muling bubuhayin." (23:99-100) Kaya 
pagdating ng kamatayan ay hahangarin ng di- 
mananampalataya at makasalanan na muling mabuhay 
upang gumawa ng mga mabubuting gawa ngunit wala 
nang magagawa ang pagsisi kapag huli na ang lahat. 
Ang sabi ni Allah: tf At makikita mo ang mga gumawa 
ng kasamaan nang makita nila ang kaparusahan ay 
sasabihin nilang, 'Wala bang daan pabalik (sa 
mundo)?'" (42:44) 

5. Bahagi ng habag ni Allah sa kanyang mga lingkod na 
ang sinumang ang huling salita bago mamatay ay "La 
ilaha illallah" (Walang tunay na Diyos kundi si Allah), 
siya ay makapapasok sa paraiso. Ang sabi ng Sugo ni 
Allah (SAS): "Ang sinumang ang huling salita ay 
"La ilaha illallah", siya ay makapapasok sa 

paraiso." Ito ay sapagkat hindi magagawang sabihin ng 
isang tao ang mga katagang ito sa maselang sandaling 
iyon ng paghihingalo kung hindi siya tapat na 
naniniwala rito. Ang hindi naniniwala nang tapat sa mga 
katagang ito ay malilimutang sabihin ang mga katagang 
ito dahil sa katindihan ng kanyang paghihingalo. Kaya 
dahil dito, itinatagubilin sa taong pupunta sa 
naghihingalo na ipabigkas ang "La il?ha illallah." 

Ang Libingan 

Ang sabi ng Sugo (SAS): "Kapag inalagay na 
ang tao sa libingan at iniwan na ng mga 
nakipaglibing sa kanya, maririnig niya ang yabag 
ng kanilang sapin sa paa, Pupuntahan siya ng 
dalawang anghel at siya ay pauupuin 
at saka sasabihin sa kanya, 'Ano ang sinasabi mo 
noon sa laiaking ito (Muhammad)?' Ang isang 
mananampalataya ay magsasabing, v Ako ay 
sumasaksing siya (Muhammad) ay lingkod at Sugo 
ni Allah/ Sasabihin sa kanyang, Tingnan mo ang 
magiging tirahan mo sana sa impiyerno na 
pinalitan ni Allah ng tirahan sa paraiso. Kapwa 
ipakikita sa kanya ang dalawang tirahan* Sa 

kabilang dako, ang sasabihin naman sa di- 
sumasampalataya o nagpapanggap na 
sumasampalataya, 'Ano ang sinasabi mo noon sa 
lalaking ito (Muhammad)?' 'Hindi ko alam, 
sinasabi ko noon ang sinasabi ng mga tao,' ang 
isasagot niya* Kaya sasabihin sa kanya, 'Hindi mo 
alam ngunit hindi mo sinunod ang nakaaalam/ 
Dahii dito, pupukpukin siya ng mga martilyong 
bakal at mapapasigaw siya ng sigaw na maririnig 
ng lahat (ng hayop) na malapit sa kanya ngunit 
hindi [maririnig] ng tao at jinn." 

Ang pagbabalik ng kaluluwa sa katawan sa loob ng 
libingan ay kabilang sa mga pinaniniwalaan hinggil sa 
kabilang buhay na hindi matalos ng isipan ng tao sa 
daigdig. Nagkaisa ang mga Muslim sa paniniwalang ang 
tao ay makararanas ng ginhawa sa kanyang libingan 
kung siya ay isang mananampalatayang karapatdapat 
lumasap ng ginhawa o pagdurusa kung karapatdapat 
siyang magdusa. Ang sabi ni Allah: "Ang apoy ang 
pagdadarangan sa kanila, sa umaga 't gabL At kapag 
dumating ang araw ng paghuhukom ay (sasabihin sa 
mga anghel), 'Papasukin ninyo ang mga kampon ni 
Paraon sa matinding par us a, "' (40:46) Ang sabi ng 
Sugo (SAS): "Manalangin kayo kay Allah na jlayo 

kayo sa pagdurusa sa libingan." Ang paniniwalang 
ito ay hindi dapat pabulaanan ng may matinong pag- 
iisip sapagkat nakikita ng tao sa buhay dito sa mundo 
ang kahawig ng dinaranas ng nasa libingan. Ang 
natutulog ay maaaring makaramdam na siya ay 
pinarurusahan ng matinding parusa; naghihiyaw siya at 
humihingi ng saklolo ngunit hindi maramdaman iyon ng 
kanyang katabi. Ang parusa sa libingan aykapwasa 
kaluluwa at katawan. Nasabi ng Sugo (SAS) na: "Ang 
libingan ang unang bahagi sa mga bahagi ng 
kabUang buhay; kaya kapag nakaligtas siya rito, 
mas madali na ang kasunod nito; kapag hindi siya 
nakaligtas dito, mas matindi ang kasunod nito." 
Kung gayon, nararapat lamang na dalasan ang 
panalanging iligtas tayo sa parusa sa libingan, lalong- 
lalo na bago magsabi ng "Assalamu Alaykum wa 
Rahmatullah" sa Salah. Ang panalanging ito bago 
magsabi ng " Assalamu Alaykum wa Rahmatullah" ay: 
"Allahumma innee a'oodhu bika min adhabi 
jahannama wa min adhabil qabri wa min fitnatil 
mahya wal mamati wa min fitnatil maseehid 
dajjal." (O Allah, ako po ay nagpapakupkop sa Iyo 
laban sa pagdurusa sa impiyerno at sa pagdurusa sa 
libingan at sa tukso ng buhay at kamatayan at sa tukso 

ng bulaang Kristo.) Dapat ding maging masigasig sa 
paglayo sa kasalanan na siyang unang dahilan kung 
bakit pinarurlisahan ang tao sa libingan at sa impiyerno. 
Tinatawag itong parusa sa libingan dahil ang karamihan 
sa mga tao ay inililibing. Magkagayon pa man, kung 
hindi nailibing ang isang tao dahil nalunod o nasunog o 
nakain ng mabangis na hayop o maging ano pa man ang 
sanhi ng pagkamatay, ang patay ay pinagdurusa o 
pinalalasap ng kaginhawahan sa Barzakh (tulad ng 
nalibing sa libingan). Ang parusa sa libingan ay sari-sari 
gaya ng pagpukpok ng martilyong yari sa bakal o iba 
pang bagay. Maaari ring balutin ng kadiliman ang 
libingan ng isang patay, gawan siya ng higaang yari sa 
apoy, at buksan sa kanyang harapan ang isang pinto ng 
impiyerno. Ang masagwa niyang gawa ay magpapakita 
sa kanya sa anyo ng isang lalaking pangit ang mukha na 
nakasuot ng damit na masangsang ang amoy at 
mananatiling kasama niya sa libingan. Ang pagdurusa 
ay magpapatuloy kung ang namatay ay isang di- 
mananampalataya o isang nagpapanggap na Muslim. 
Kung ang namatay ay isang mananampalatayang 
makasalanan, ang kanyang parusa ay dedepende na sa 
nagawa niyang niga kasalanan at maaari ding itigil ang 
kanyang parusa. Ang mabuting mananampalataya 

naman ay lalasap ng kaginhawahan sa kanyang libingan 
na paluluwagin para sa kanya at pupunuin ng liwanag. 
Bubuksan para sa kanya ang isang pinto ngparaiso 
anupa't ang bango at halimuyak nito ay kanyang 
maaamoy. Bibigyan siya ng higaang buhat sa paraiso. 
Ang mga mabubuti niyang gawa ay magpapakita sa 
kanya sa anyo ng isang magandang lalaki na aaliw sa 
kanya sa kanyang libingan. 

Ang Pagdating ng Huling Araw 
at ang mga Tanda Nito 

1. Hindi nilikha ni Allah ang daigdig upang manatili 
magpakailan man. Darating ang araw na ito ay 
magwawakas din. Ang araw na ito ay ang huling araw. 
Ito ay isang katotohanang di-mapag-aalinlanganan. Ang 
sabi ni Allah: "Tunay na ang huling araw ay Hindi 
mapag-aalinlanganang darating. " (40:59) Ang sabi 
pa Niya: "Ang sabi ng mga di-sumasampalataya, 
'Hindi darating sa amin ang huling araw/ Sabihin 
mo, 'Aba'y hindi, isinusumpa ko sa aking 
Panginoon, tunay na darating sa inyo ang huling 
araw. "' (34:3) Ang huling araw ay nalalapit na tulad ng 
sabi ni Allah: "Nalalapit na ang huling araw. " (54: 1) 

Ang sabipaNiya: "Nalalapit na para sa mga too ang 
oras ng pagsisiyasat sa kanila habang sila ay 
pabayang tumatalikod." (21:1) Ngunit angpagiging 
malapit na ng araw ng paghuhukom ay hindi batay sa 
sukatan ng tao. Ito ay nakabatay sa karunungan ni 
Allah. Ang huling araw ay isang hiwagang bukod- 
tanging si Allah lamang ang nakababatid kung kailan ito 
magaganap. Hindi Niya ito ipinaalam sa kanino man sa 
Kanyang mga nilalang. Ang sabi Niya: "Tinatanong ka 
ng mga tao hinggil sa huling araw. Sabihin mo, 9 Ang 
nakaaalam nito ay si Allah lamang. 9 Ano ang malay 
mo 9 baka malapit na ang huling araw." (33:63) 
Nabanggit ng Sugo (SAS) ang mga tandang 
nagpapahiwatig sa nalalapit na pagdating ng huling 
araw. Kabilang sa mga tanda nito ay ang pagdating ng 
bulaang Kristo (Al-Maseeh Ad-Dajjal). Angpaglitaw 
niya ay magdudulot ng malaking kaguluhan sa mga tao 
dahil bibigyan siya ni Allah ng kapangyarihang gumawa 
ng mga pambihirang bagay na ikalilinlang ng maraming 
mga tao. Halimbawa'y uutusan niya ang langit na 
umulan at ito ay uulan, uutusan niyang tumuboang 
damo at ito ay tutubo. Nabanggit din ng Sugo (SAS) na 
ito ay kirat Darating itong dala ang animo*y paraiso at 
impiyerno. Ang sinasabi niyang paraiso ay impiyerno at 

ang sinasabi naman niyang impiyerno ay paraiso. 
Mananatili siya sa Lupa sa loob ng apat na pung araw. 
Ang unang araw ay katumbas ng isang taon, ang 
ikalawang araw ay katumbas ng isang buwan, ang 
ikatlong araw ay katumbas ng isang linggo, at ang 
nalalabing mga araw ay katumbas naman ng mga 
pangkaraniwang araw. Walang matitirang lugar sa 
daigdig na hindi niya pupuntahan maliban sa Makkah at 
Madinah. Ang isa rin sa mga tanda ng huling araw ay 
ang pagbaba ni Jesus na anak ni Maria (AS) sa puting 
minaret sa silangang bahagi ng Damascus sa oras ng 
Salah sa madaling araw. Magdadasal siya ng Salah ng 
madaling araw na kasama ng mga tao at pagkatapos ay 
hahanapin niya ang bulaang Kristo at kanya itong 
mapapatay. Ang isa pa sa mga tanda ng huling araw ay 
ang pagsikat ng araw sa kanluran. Kaya kapag nakita 
ito ng mga tao, mahihintakutan sila at mananampalataya 
na ngunit wala nang saysay ang kanilang 
pagsampalataya. Mayroon pang maraming ibangmga 
tanda ng pagdating ng huling araw. 

2. Walang maaabutan ang huling araw kundi ang 
mga taong ubod ng sama. Iyan ay dahil magpapadala 
muna si Allah, bago dumating ang huling araw, ng 
banayad na hanging kikitil sa mga mananampalataya. 

Kaya kapag nagpasya na si Allah na lipulin ang mga 
nilalang at wakasan ang daigdig, uutusan Niya lamang 
anghel na hipan ang tambuli. At kapag narinig ng mga 
tao ang tunog ng tambuli ay mamatay sila. Ang sabi ni 
Allah: "At kihipan ang tambuli kaya anglahatng 
nasa lupa at nasa langit ay mamatay maliban sa 
itinais ni Allah na (Hindi mamatay).'' (39:38) 
Magaganap ito sa araw ng biyernes. Pagkatapos niyon 
ay mamatay ang mga anghel at walang matitira kundi si 
Allah. 

3. Ang buong katawan ng isang tao ay maglalaho 
at kakainin ng lupa maliban sa napakaliit nabutosa 
dulo ng gulugod (spinal cord). Ang mga katawan 
naman ng mga propeta at mga shaheed (taong namatay 
na nakikipaglaban alang-alang kay Allah) ay hindi 
kakainin ng lupa. At pagkatapos niyon ay magpapadala 
si Allah ng ulan at manunumbalik ang mga katawan ng 
mga tao. At kapag nagpasya na si Allah na buhayin ang 
mga tao ay bubuhayin muna Niya si Israfil, ang anghel 
na nakatalaga sa pag-ihip ng tambuli. Hihipan nito ang 
tambuli sa ikalawang pagkakataon at bubuhayin ni 
Allah ang lahat ng mga nilalang at magsisilabasan ang 
mga tao sa kanilang libingan. Lalabas silang mga 
nakayapak, mga hubad, at mga di-tuli. Ang sabi ni 

Allah: "At hikipan ang tambuli (sa ikalawang 
pagkakataon). Kaya si/a, buhat sa kanilang mga 
libingan, ay dali-dating magsisilabasan papuntasa 
kanilang Panginoon. " (36:5 1) Ang sabi pa Niya: "Sa 
araw na iyon sila ay mabilis na magsisilabasan sa 
libingan na para bagang nag-uunahang makarating 
sa hangganan. Mapagpakumbabang nakatungo ang 
mga mata — sUa'y lipos ng kahihiyan! Iyan ang araw 
na ipinangako sa kanila." (70:43-44) Ang unang 
lalabas sa libingan ay ang ating Propetang si 
Muhammad (SAS) tulad na rin ng sabi niya. At 
pagkatapos nito ay dadalhin ang mga tao sa pook na 
pagtitipunan sa kanila. Ang pook na ito ay malapad at 
malawak. Ang mga di-mananampalataya ay palalakarin 
sa pamamagitan ng kanilang mga mukha. (Ang Sugo 
(SAS) ay tinanong kung papaano silang makalalakad sa 
pamamagitan ng kanilang mukha. Ang sagot naman 
niya. "Ang nagpalakad sa kanila sa pamamagitan 
ng kanilang mga paa ay magagawa silang palakarin 
sa pamamagitan ng kanilang mga mukha/ 9 ) Ang 
tumalikod sa paggunita kay Allah ay bubuhaying muli 
na isang bulag. Lalapit ang araw sa mga tao. At ang 
dami ng pawis ng isang tao ay ayon sa kanyang mga 
kasamaang nagawa. Mayroon sa kanilang ang pawis ay 

aabot sa bukong-bukong, mayroon sa kanilang 
hanggang sa baywang, at mayroon sa kanilang ang 
pawis ay halos umabot na sa ilong. Maymgataong 
pasisilungin ni Allah sa Kanyang lilim sa araw na 
walang ibang lilim kundi ang kanyang lilim. (Ang sabi 
ng Sugo (SAS): f, May pitong uri ng mga tao ang 
pasisilungin ni Allah sa kanyang lilim sa araw na 
walang ibang lilim kundi ang Kanyang lilim: 
pinunong makatarungan; binatang lumaki sa 
pagsunod kay Allah; lalaking nahumaling ang puso 
sa mga masjid; dalawang lalaking nagmamahalan 
dahil kay Allah, nagkikita dahil sa Kanya at 
naghihiwalay dahil sa Kanya; lalaking tinukso ng 
isang babaeng may mataas na kalagayan at ganda 
at ang itinugon dito'y, '(Hindi ko magagawa ang 
nais mo sapagkat) natatakot ako kay Allah'; 
lalaking nagbigay ng kawanggawa nang palihim 
anupa't hindi nalalaman ng kanyang kaliwang 
kamay ang ginugol ng kanyang kanang kamay; at 
lalaking sa kanyang pag-iisa ay lumuhaangmga 
mata ng kanyang maalaala si Allah/ 9 Ang mga 
nabanggit na ito ay hindi lamang ukol parasalalaki 
datapuwa't uko! din para sa mga babae. Pananagutin din 
ang babae sa mga ginawa niya - kung mabuti ang 

kanyang mga nagawa ay mabuti rin ang gantimpala at 
kung masama ang kanyang mga nagawa ay masama rin 
ang gantimpala. Ang kanyang gantimpala at 
pananagutan ay gaya ng sa lalaki.) Titindi ang uhaw sa 
lahat ng mga tao sa araw na iyon na ang haba ay 
katumabas ng limampung libong taon ngunit parasa 
mga sumampalataya ang araw na iyon ay kasingtagal 
lamang ng pagsagawa ng Salah. Ang mga Muslim ay 
pupunta sa lawa ng Propeta (SAS) upang uminom 
doon. (Ang lawa ay isang malaking pagpaparangal na 
tanging sa ating Propeta (SAS) lamang ipinagkaloob. 
Iinom doon ang kanyang mga tagasunod sa araw ng 
pagkabuhay na muli. Ang tubig nito ay mas matindi ang 
kaputian kaysa gatas, higit na matamis kaysa pulut- 
pukyutan, ang amoy nito ay mas mabango pa kaysa 
musk, at ang mga panalok dito ay kasindami ng bilang 
ng mga bituin sa langit. Ang sinumang uminom dito ng 
isang ulit ay hindi na mauuhaw magpakailan man.) 
Mananatili ang mga tao sa pook na pinag-ipunan sa 
kanila sa loob ng mahabang panahon habang 
naghihintay ng kanilang hatol at pagsisiyasat. Kapag 
nagtagal na ang kanilang pagtayo at paghihintay, 
habang sila ay nagdaranas ng matinding hirap at init ng 
araw, maghahanap sila ng mamagitan sa kanila kay 

Allah upang hilingin nang ibaba ang hatol sa mga tao. 
Pupuntahan nila si Adam (AS) ngunit ito ay hihingi ng 
paumanhin na hindi siya maaaring mamagitan. 
Pupuntahan nila si ftooh (AS) ngunit ito ay hihingi rin 
ng paumanhin. Pupuntahan nila si Ibrahim (AS) ngunit 
ito ay hihingi rin ng paumanhin. Pupuntahan nila si 
Moosa (AS) ngunit ito ay hihingi rin ng paumanhin. 
Pupuntahan nila si Jesus (AS) ngunit ito ay hihingi rin 
paumanhin. At saka nila pupuntahan si Muhammad 
(SAS) at sasabihin nitong: "Ako ang mamamagitan." 
Magpapatirapa siya sa ilalim ng trono at pupurihin si 
Allah ayon sa mga papuring ikakasi Nito sa kanya sa 
sandaling iyon. At sasabihin sa kanya: "O Muhammad, 
itaas mo ang iyong ulo; humiling ka at ipagkakaloob sa 
iyo; mamagitan ka at tatanggapin ang iyong 
pamamagitan. Matapos mamagitan ang Sugo (SAS), 
ipahihintulot na ni Allah na simulan ang hatol at 
pagsisiyasat. Ang mga tagasunod ng Sugo (SAS) ang 
unang sisiyasatin. Ang unang itatanong sa mga nagawa 
ng tao ay ang kanyang pagsagawa ng Salah. Kung 
naging wasto at katanggap-tanggap ang kanyang 
pagsagawa ng Salah, sisiyasatin ang kanyang mga 
gawa At kung hindi tanggap ang kanyang Salah, hindi 
na sisiyasatin ang kanyang mga gawa. Tatanungin din 

ang tao tungkol sa limang bagay: ang kanyang buhay 
kung papaano niyang ginugol, ang kanyang kabataan 
kung ano ang ginawa niya rito, ang kanyang kayamanan 
kung saan niya ito nakuha at kung papaano niya itong 
ginugol, at ang kanyang karunungan kung ano ang 
ginawa niya rito. Ang unang hahatulan sa mga tao ay 
ang kasalanang may kinalaman sa pagpatay. Ang 
kabayaran sa nabanggit na kasalanan ay ang mga 
Hasanah (nagawang mabuti) at ang mga Sayyi-ah 
(nagawang masama), Kaya ang Hasanah ng nakapatay 
ay ibibigay sa kanyang napatay. At kapag naubos na 
ang kanyang mga Hasanah ngunit kulang pang 
pambayad, ang mga Sayyi-ah ng taong kanyang napatay 
ay ililipat sa kanya bilang kabayaran niya. 

Pagkatapos ng pagsisyasat ay itatayo ang Sirat. 
(Ang Sirat ay isang daang manipis pa sa buhok at 
matalas pa sa espada na itatayo sa ibabaw ng 
impiyerno.) Ang bilis ng pagdaan ng mga tao sa Sirat 
ay batay sa kanilang gawa. Mayroon sa kanilang daraan 
na kasingbilis ng kisap-mata, ang iba ay kasingbilis ng 
hangin, at ang iba naman ay kasingbilis ng mga 
matutuling kabayo. Mayroon ding magsisigapang. 
Mayroong mga kawit sa Sirat na susungkit sa mga tao 
at ang mga nasungkit ay itatapon sa impiyerno. Ang 

mga di-mananampalatayang tumatawid ay 
magsisilaglagan. May mahuhulog ding mga 
makasalanang mananampalatayang kapag ginusto ni 
Allah. Ang mga di-mananampalataya ay mananatili 
magpakailanman sa impiyerno ngunit ang mga 
makasalanang mananampalataya ay parurusahan lamang 
doon hanggang gusto ni Allah at saka hahanguin para 
ipasok sa paraiso. May mga propeta, mga sugo, at mga 
mabubuting tao na pahihintulutan ni Allah na 
mamagitan para hanguin sa impiyerno ang ibang mga 
makasalanang mananampalataya. Ang mga tumatawid 
sa Sirat na mga taga-paraiso ay titigil sa tulay na nasa 
pagitan ng paraiso at impiyerno upang magsingilan sa 
mga pagkakasalang nagawa nila sa isa't isa. Kaya hindi 
kaagad makapapasok sa paraiso ang isang taong may 
pagkakasala sa kanyang kapatid sa pananampalataya 
hanggang hindi siya nakapagbabayad dito at hanggang 
hindi sila nasisiyahan sa isa't isa. At kapag pumasok na 
ang mga taga-paraiso sa paraiso at pumasok na rin ang 
mga taga-impiyerno sa impiyerno, dadalhin ang 
kamatayan sa anyong lalaking tupa, sa pagitan ng 
paraiso at impiyerno at kakatayin doon habang ang mga 
taga-paraiso at taga-impiyerno ay nanunuod. 
Pagkatapos nito ay sasabihing: M 0 mga taga-paraiso, 

sumainyo ang buhay na walang hanggan sapagkat wala 
nang kamatayan; o mga taga-impiyerno, sumainyo ang 
buhay na walang hanggan sapagkat wala nang 
kamatayan/' Kaya kung may isang mamatay sa galak, 
namatay na sana sa galak ang mga taga-paraiso. At 
kung may isang mamatay sa hinagpis, namatay na sana 
sa hinagpis ang mga taga-impiyerno. 

Ang Impiyerno at ang Pagdurusa Rito 

Ang sabi ni Allah: "Katakutan ninyo ang 
impiyerno, na ang panggatong ay mga too at mga 
bato, na inihanda para sa mga M- 
sumasampalataya. " (2:24) Ayon sa isang Hadeeth, ito 
ang sabi ng Sugo (SAS) sa kanyang mga kasamahan: 
"Ang init ng inyong apoy na inyong pinaririkit 
(dito) sa lupa ay ikapitumpung bahagi lamang ng 
init ng apoy ng impiyerno. " Vf O Sugo ni Allah, Ang 
init ng apoy (dito sa lupa) ay sapat na para 
(magpahirap)," sabi naman nila. Ang sabi naman 
niya: f, Ang init ng apoy sa impiyerno ay 
nakahihigit ng anim na pu't siyam na bahagi kaysa 
init ng apoy sa lupa at ang bawat bahagi nito ay 
kasing init ng apoy sa lupa." Ang impiyerno ay may 

pitong antas na ang bawat antas ay mas matindi ang 
pasakit na naidudulot kaysa ibang antas. Ang bawat 
antas ay tatahanan ng mga tao ayon sa kanilang ginawa. 
At ang mga nagpanggap na Muslim ay mananahan sa 
pinakamababang antas ng impiyerno na siyang 
pinakamatindi ang pasakit. Ang pagdurusa sa impiyerno 
ng mga di-mananampalataya ay walang katapusanat 
hindi titigil. Sa tuwing masusunog ang kanilang 
katawan, muli itong panunumbalikin para sa 
karagdagang parusa na naman. Ang sabi ni Allah: "Sa 
tuwing masusunog ang kanilang mga balat, 
papalitan namin iyon ng panibagong balat upang 
lalo niiang malasap angpahirap. " (4:56) Ang sabi pa 
Niya: "Ngunit ang mga di-sumasampalataya ay 
mapapasakanUa ang apoy ng impiyerno na hindi 
pupuksa sa kanila upang sila ay tuluyang mamatay. 
Hindi tin pagagaanin ang pahirap nitong dulot sa 
kanila. Gayon namin gagantimpalaan ang 
nagmamatigas sumampalataya." (35:36) Lalagyan 
sila roon ng tanikala at igagapos ang kanilang mga leeg. 
Ang sabi ni Allah: "At iyong makikita ang mga 
salarin, sa araw na iyon, na sama-samang 
nakagapos ng mga tanikala. Ang kanilang kasuutan 
ay gawa sa alkitran at ang kanilang mga mukha ay 

tinatakpan ng apay." (14:49-50) Ang mga salaring 
tinutukoy rito ay ang mga kriminal, di- 
mananampalataya sa kaisahan ni Allah, pagano, suwail 
kay Allah, at iba pa. Ang pagkain ng mga mapupunta sa 
impiyemo ay ang kakila-kilabot na punong kahoy na 
kung tawagin ay Zaqqoom. Ito ang sabi ni Allah 
tungkol sa kahoy na ito: "Tunay na ang punong 
Zaqqoom ang magiging pagkain ng mga 
makasalanan. Ito ay parang latak ng langis na itim 
na kukulo sa loob ng mga tiyan, tulad ng pagkulo ng 
mainit na tubig. " (44:43-46) Ang sabi ng Sugo (SAS): 
"Kung may isang patak lamang buhat sa Zaqqoom 
ang papatak sa lupa, masisira ang pamumuhay ng 
mga naninirahan sa lupa. Kaya papaano na lamang 
ang mangyayari sa tao kung ito ang kanyang 
pagkain/ 9 May isang sanaysay buhat sa Sugo (SAS) na 
siyang magbibigay-linaw kung gaano kabigat ang 
pagdurusa sa impiyemo at gaano katindi ang 
kaginhawahan sa paraiso. Ayon sa sanaysay, angdi- 
mananampalataya na pinakamaginhawa ang buhaysa 
daigdig ay dadalhin sa impiyemo. Ilulubog siya dito ng 
isang beses at hahanguin din kaagad at saka sasabihin sa 
kanya: "Nakaranas ka na ba ng kaginhawahan noon?" 
"Hindi. Kailanman ay hindi pa ako nakatikim ng 

kaginhawahan, " ang itutugon niya. Sa isang dagliang 
lubluban lamang sa impiyerno ay nakalimutan na niya 
ang lahat ng kaginhawahan at kariwasaan na kanyang 
nalasap sa lupa. Ang mananampalatayang may 
pinakamiserableng pamumuhay sa daigdig ay dadalhin 
sa paraiso. Ipapasok siya dito at kaagad ding ilalabas at 
saka sasabihin sa kanya: "Nakaranas ka na ba noon ng 
miserableng pamumuhay?" "Hindi. Kailanman ay hindi 
pa ako nakaranas ng misersbleng pamumuhay at 
paghihirap." Sa panandaliang pagpasok lamang sa 
Paraiso ay nakalimutan na niya ang lahat ng dinanas 
niyang kamiserablehan gaya ng karukhaan at 
kalungkutan. 

Ang Katangiang ng Paraiso 

Ang Paraiso ay tahanan ng buhay na walang 
hanggan at kaligayahan para sa mga mabubuting 
lingkod ni Allah. Matatagpuan dito ang kaginhawahang 
hindi pa nakita ng mata, hindi pa narinig ng tainga, at 
hindi pa sumagi sa isip ng tao. Ang sabi nga ni Allah: 
"Walang taong nakaaalam hung anong kagalakan 
ang itinago para sa kanila bilang gantimpala sa mga 
ginawa nila noon." (32:17) Ang paraiso ay binubuo 

ng mga antas. Magkakaiba ang kalagayan ng mga 
mananampalataya roon at iyon ay ayon sa kanilang 
nagawa sa daigdig. Ang sabi ni Allah: "Itataas ni Allah 
ang mga antas ng mga sumasampalaiaya sa inyo at 
ng mga napagkalaoban ng karunungan. Atbatidni 
AUah ang mga ginagawa ninyo. ff (58:1 1) Kakainin at 
iinumin nila roon ang minimithi ng kanilang mga sarili. 
Doon ay may mga ilog na di-nagbabago ang lasa at 
amoy ng tubig, mga ilog ng gatas na hindi nagbabago 
ang lasa, may mga ilog ng dalisay na pulut-pukyutan, at 
mga ilog ng alak na masarap inumin na hindi katulad ng 
alak dito sa lupa. Ang sabi ni Allah: "Paiikutinsa 
kanila ang tasa ng dalisay na alak, maputi, masarap 
para sa mga umiinonu Wala itong kapinsalaang 
idudulot at hindi ito makalalasing sa kanila. " (37:45- 
47) Doon ay mag-aasawa sila ng mga naggagandahang 
dilag. Ang sabi ng Sugo (SAS): "Kung may isang 
babaeng buhat sa paraiso ang susulyap sa mga 
naninirahan sa lupa, pupunuin niya ng liwanag at 
mababangong halimuyak ang nasa pagitan ng 
langit at lupa. M Magkagayon pa man, ang 
pinakadakilang kaligayahan ng mga maninirahan sa 
paraiso ay ang makita si Allah. Ang mga maninirahan sa 
paraiso ay hindi iihi, hindi dudumi, hindi sisipunin, at 

hindi dudura. Ginto ang suklay nila at musk ang 
kanilang pawis. Ang kaligayahan nilang ito ay 
magpakailanman, hindi titigil at hindi mababawasan. 
Ang sabi ng Sugo (SAW): "Ang sinumang papasok 
sa paraiso ay lalasap ng kaginhawahan, hindi 
magdaranas ng hirap ni pagsubok. Ang may 
pinakakaunting bahagi sa mga maninirahan sa 
paraiso ay ang kahuli-hulihang lalabas sa 
impiyerno na papasok sa paraiso. Ang bahagi niya 
sa paraiso ay mas mainam pa ng sampung ulit 
kaysa buong daigdig." 

Ang pagpapala at pagbati ni Allah ay mapasakay 
Muhammad at gayon din sa lahat ng kanyang mag-anak 
at mga kasamahan. 

